Na temelju članka 117. Zakona o socijalnoj skrbi („Narodne novine“, broj 157/13, 152/14, 99/15, 52/16, 16/17, 130/17, 98/19, 64/20, 138/20), članka 19. stavak 1. alineja 5. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na 27. sjednici održanoj dana 28. prosinca 2020. godine, donosi

**3. IZMJENE I DOPUNE**

**ODLUKE O SOCIJALNOJ SKRBI OPĆINE VIDOVEC**

**Članak 1.**

Članak 18. stavak 2. Odluke o socijalnoj skrbi Općine Vidovec („Službeni vjesnik Varaždinske županije“ broj 30/19, 64/19 i 72/20 – dalje u tekstu: Odluka) mijenja se i glasi:

Članak 18.

„Visina potpore za svako novorođeno dijete iznosi 1.500,00 kn.“

**Članak 2.**

Članak 23. Odluke mijenja se i glasi:

Članak 23.

„Općina sudjeluje u sufinanciranju troškova cjelodnevnog boravka djece u predškolskim ustanovama u iznosu i uvjetima kako je određeno Odlukom o utvrđivanju mjerila za sufinanciranje djelatnosti ustanova predškolskog odgoja koju donosi Općinsko vijeće Općine Vidovec.

Korisnicima usluga čuvanja, brige i skrbi o djeci predškolske dobi koje pružaju osobe registrirane za obavljanje djelatnosti dadilja, Općina Vidovec sufinancira cijenu u iznosu od 650,00 kuna mjesečno po upisanom djetetu, a ostatak do pune cijene snositi će korisnici usluga dadilja.”

**Članak 3.**

Članak 24. Odluke mijenja se i glasi:

“Korisnici usluga čuvanja, brige i skrbi o djeci predškolske dobi koje pružaju osobe registrirane za obavljanje djelatnosti dadilja obvezni su Jedinstvenom upravnom odjelu Općine Vidovec, u svrhu ostvarenja prava iz ove Odluke, podnijeti pisani zahtjev, uz prilaganje sljedećih isprava:

* preslike osobnih iskaznica roditelja odnosno skrbnika,
* uvjerenje o prebivalištu djeteta (ne starije od šest mjeseci),
* ugovor roditelja s osobom registriranom za obavljanje djelatnosti dadilja.

Jedinstveni upravni odjel službenim putem provjerava podmiruje li podnositelj zahtjeva sve obveze prema Općini Vidovec. “

**Članak 4.**

Članak 24. a mijenja se i glasi:

“Sredstva za uslugu smještaja djece kod osoba registriranih za obavljanje djelatnosti dadilja, Općina Vidovec će doznačivati temeljem ispostavljenih računa osoba registriranih za obavljanje djelatnosti dadilja koji sadrže ili im se prilaže popis djece prema vrsti programa koji koriste.”

**Članak 5.**

Članak 25. mijenja se i glasi:

„Korisnici usluga kod osoba registriranih za obavljanje djelatnosti dadilja dužni su odmah, a najkasnije u roku od 8 dana od nastanka promjene, prijaviti Jedinstvenom upravnom odjelu Općine Vidovec svaku promjenu činjenice koja bi utjecala na ostvarivanje prava na sufinanciranje troškova boravka djece kod osoba registriranim za obavljanje djelatnosti dadilja,”

**Članak 6.**

Ostale odredbe Odluke ostaju nepromijenjene.

**Članak 7.**

Ova Odluka stupa na snagu osmog dana od dana objave u “Službenom vjesniku Varaždinske županije”.

KLASA: 550-01/19-01/14

URBROJ:2186/10-01/1-20-16

Vidovec, 28. prosinca 2020.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek